kardosdrur/scandi-wiki huggingface dataset:
Drabet på Claus Bork Hansen

Claus Barrit Bork Hansen også kaldet "Karate-Claus" (født 31. december 1963 på Sankt Josephs Hospital, Nørrebro, København, død 21. marts 2001 i Vanløse), var et tidligere højtstående medlem af rockergruppen Bandidos og livvagt for gruppens tidligere præsident Jim Tinndahn, den øverste leder for Bandidos i Europa. Det var Tinndahn selv, som bad Hansen om at beskytte ham under rockerkrigen fra 1995 til 1997. Han blev officer i Bandidos Europa, og sammen med Tinndahn besøgte han klubber i Frankrig og Australien.

I fem-seks år var han top-medlem af Bandidos i Europa. Han var under rockerkrigen "Sergeant of Arms", krigsminister for Bandidos Europe i Marseille, Frankrig, men kom senere til Danmark, hvor han angiveligt var kandidat til den danske præsident-post i stedet for Tinndahn.

Drabet 
Den 21. marts 2001 blev Hansen likvideret med 26 skud på A.F. Beyersvej i Vanløse, da han kom hjem fra et restaurantbesøg med sin kæreste. Politiet havde flere gange, senest dagen før, advaret ham om, at han var på Bandidos' dødsliste og tilbød ham beskyttelse, men eks-præsidenten afslog. Han var blevet smidt ud af Bandidos i unåde og havde omdannet sin gamle Bandidos afdeling i Hedehusene til klub for »Red & White«, støtteklub for den rivaliserende rockergruppe Hells Angels.

Kriminalpolitiet efterforskede drabet, og anholdte senere fire fuldgyldige medlemmer af Bandidos og sigtede dem for drabet. Den 12. april 2002 ved Østre Landsret blev den 41-årige Jens Christian Thorup idømt fængsel på livstid for drabet. De 12 nævninger og tre landsdommere besluttede også, at han skulle indlægges på et psykiatrisk hospital, da retslægerådet fastslog, at han var sindslidende. Yderligere tre Bandidos-rockere blev frikendt for henholdsvis udførelsen og planlægningen af likvidering af Hansen på A.F. Beyersvej den 21. marts 2001. Dermed fulgte de 12 nævninge landsdommer A. F. Wehners anbefalinger, som dommeren kom med under sin retsbelæring den 11. april 2002.

De tre frifundne var den 31-årige Kent Sørensen også kaldet "Kemo", Karl Martin Thorup og den 29-årige Peter Buch Rosenberg. Den morddømte Jens Christian Thorup blev sat til afsoning og anbragt på Sikringsanstalten ved Amtssygehuset i Nykøbing Sjælland. Den 15. januar 2003 besluttede Højesteret, at han skulle have nedsat sin straf til 16 års fængsel. Efterfølgende blev han raskmeldt og afsoner i dag i et lukket fængsel.

Hansen havde indgået en pagt med Mickey Borgfjord Larsen, hvor de gensidigt lovede at hævne hinanden i tilfælde af drab. Mickey Larsen truede efterfølgende flere navngivne højtstående folk i Bandidos på livet, men nåede aldrig at gøre alvor af truslen inden han selv blev dræbt den 17. september 2003, da hans bil sprang i luften ved Glostrup Amtssygehus.

Referencer

Litteratur 
 Mads Brügger og Nikolaj Thomassen: Abemanden (2004) 

Rockere fra Danmark
Mord i Danmark
Bodil Jensen

Bodil Jensen (født 21. februar 1933) er en dansk politiker og tidligere formand for Københavns Borgerrepræsentation, valgt for Socialdemokratiet.

Jensen blev medlem af Borgerrepræsentationen i 1978. Hun var næstformand 1990-1993, formand for både Borgerrepræsentationen og Budgetudvalget 1994-1997. Hun har desuden haft en lang række andre tillidsposter, bl.a. har han været formand for Vesterbro Ungdomsgård fra 1998 og medlem af bestyrelsen for Foreningen Socialt Boligbyggeri. Hun har desuden været medlem af Alkohol- og Narkotikarådet samt Forbrugerrådet. En årrække har hun desuden været kirkeværge i Simeons Kirke. 

Tidligere medlemmer af Københavns Borgerrepræsentation fra Socialdemokraterne
Medlemmer af Københavns Borgerrepræsentation i 1900-tallet
Personer i Kraks Blå Bog
Trun

Trun er en kommune i departementet Orne i regionen Basse-Normandie i det nordvestlige Frankrig.

Historie 
Under slaget om Normandiet under 2. verdenskrig var Trun i en nøglestilling under slaget om Falaise-lommen.

Referencer

Eksterne kilder 
 Byens hjemmeside
 Trun d'autrefois
 Trun på l'Institut géographique national

Byer i Orne
Cintheaux

Cintheaux er en kommune i departementet Calvados i regionen Basse-Normandie i det nordvestlige Frankrig.

Seværdigheder 
 Église Saint-Germain, fredet kirke

Eksterne henvisninger 

Byer i Calvados
Vesterbro Ungdomsgård

Vesterbro Ungdomsgård er en selvejende institution beliggende på Absalonsgade på Vesterbro i København.

Stedet blev indviet i 1958 af daværende statsminister H.C. Hansen og rummer både fritidsklub, juniorklub og en ungdomsklub samt en ældreklub. Bygningen er opført 1952-53 og tegnet af stadsarkitekt F.C. Lund og Hans Christian Hansen. Ungdomsgården er kendt for sine mange aktiviteter indenfor teater og musik. Siden etableringen har de unge fra Vesterbro Ungdomsgård udgivet en række albums, og fra 1960 har man opført teaterforestillinger i husets egen teatersal. Fra 1966 har Bo Schiøler været drivkraften bag mange af projekterne.

Per Dahlstrøm har været leder på Vesterbro Ungdomsgård siden 2014.

Nogle kendte medlemmer 
 Mia Lyhne
 Mikala Dirckinck-Holmfeld
 Mike Tramp
 Ken Vedsegaard
 Erling Kølner Jensen

Diskografi 
 Vi lever på Vesterbro (1974)
 Kattejammer Rock (1976)
 Hjerteblod (1977)
 Kartoffelfolket (1978)
 Tøsesnak (1980)
 Til dig fra os (1980)
 Toves børnebørn (1981)
 Prinser og Prinsesser (1982)
 Stjernedrys (1984)
 Laser Rock (1985)
 Det sidste kys (1985)
 Ghetto Saga (1986)
 Rå roser (1987)
 Gadelarm (1988)
 Ulvehyl (1991)
 Johnny Selvsvings Blues (1993)
 Fremtidens folk (1994)
 Stenbroens stemmer (1996)
 Vesterbros bedste (1998)
 Ghandi fra gaden (1998)
 Mordet på rotternes gade (1999)
 Plejer er død (1999)
 Heksedans (2001)
 Juletid (2001)
 Kunst (2003)
 "Skizo" - (Film - VHS) (2003)
 Kult eller Ikon (2004)
 "Farveblind Af Sind" (dvd) (2004)
 "Se mig ind i Øjnene" 2004
 Poppedreng, Sukker (2006)
 Absolut Absalonsgade (2007)
 Overhalingsbanen (2008)
 "Nattens Sorte Stjerner" (2008)
 "Selvmordets Pæne Piger" (dvd) (2008)
 "Bumsebal DK" (2009)
 "Den Sidste Sang" (2010)
 "Vejviser" (2022)
 "Baby's Coming Home for Christmas" (2022)

Eksterne henvisninger 
 Vesterbro Ungdomsgård (Vesterbro Ungdomsgårds hjemmeside)
 Bo Schiølers hjemmeside

Etableret i 1958
Offentlige institutioner i Danmark
Ungdomsgård
Pasningsinstitutioner i Danmark
Nina Kleivan

Nina Maria Kleivan (født 22. marts 1960 i Oslo) er en norsk-dansk billedkunstner. 

Kleivan blev uddannet fra Det Kongelige Danske Kunstakademi i 1988 og var elev hos Stig Brøgger og Hein Heinsen. Hun tog desuden en bifagseksamen i kunsthistorie fra Københavns Universitet i 1983.

Hendes malerier er karakteriseret ved kombinationen af figurative og abstrakte elementer, men siden 1990'erne har Nina Kleivan også arbejdet med fotografi og installationer. 

Siden debuten på Kunstnernes Efterårsudstilling i 1983 har hun udstillet flere gange årligt både i Danmark og i udlandet. Hun har desuden lavet udsmykninger til Københavns Universitet Amager (1990), Dansk Arbejdsgiverforening (1992), altertavle til Bavnehøj Kirke (1994) samt altertavle til Blegdamsvejens Fængsel (1997). I 2010 udkom bogen Enigma, der dokumenterer kunstnerens produktion, med tekst af Peter Michael Hornung og Jacob Wamberg .

Nina Klevian er medlem af Kunstnersamfundet.

Eksterne henvisninger 

 Nina Klevians hjemmeside
 Kunsten.nu
 Billedkunstnernes Forbund 

Malere fra Danmark
Personer fra Oslo
Personer i Kraks Blå Bog
Carlo Armellini

Carlo Armellini (1777 i Rom – 1863 i Saint-Josse-ten-Noode, Belgien) var en italiensk jurist og politiker. I 1849 dannede Armellini et kortlivet triumvirat sammen med Giuseppe Mazzini og Aurelio Saffi.

Da Armellini blev født var Rom en del af Kirkestaten. Han gik for at være en moderat politiker og fulgte med stor interesse den tilsyneladende progressive politik, som pave Pius IX førte de første år. Efter at Pellegrino Rossi blev myrdet og paven måtte drage i eksil, blev Armellini 23. december 1848 udnævnt til indenrigsminister. Han organiserede konstituionsforsamlingen og blev efter at den romerske repbulik blev udråbt i marts 1849 medlem af det ledende triumvirat. Han forfattede landets konstitution sammen med Antonio Saliceti. Da den franske hær knuste republikken, flygtede Armellini til Belgien, hvor han boede til sin død.
 

Jurister fra Italien
Politikere fra Italien
Potigny

Potigny er en kommune i departementet Calvados i regionen Basse-Normandie i det nordvestlige Frankrig.
Indbyggerne i Potigny kaldes Potignais og Potignaises.

Geografi 
Byen Potigny ligger ca. 23 km syd for Caen og 9 km nord for Falaise.

Histoire 
Navnet Potigny kommer af Potiniacum (bolig for Potinus).

Før den Franske revolution var den gamle herregård i Potigny sæde for en domstol.

Mellem 1790 og 1802 var byen Potigny hovedsæde for en kanton, inden den igen blev underlagt kantonet i Falaise.

I 1907 blev La Société des Mines de Soumont stiftet. Denne jernmine ændrede den lille by til en mindre verdensby. I 1920'erne betød tilstrømningen af indvandrere, der ville arbejde i minen at der blev vendt op og ned på lokalområdet. Der var ikke mindre en 18 nationaliteter repræsenteret i befolkningen. "La petite Varsovie" var tilnavnet som dette lille samfund fik, på grund af det store antal polakker, der bosatte sig.

Fra 1908 blev der bygget en- og flerfamilieshuse i røde mursten til arbejderne.

I slutningen af 1940'erne byggede det polske samfund sin egen kirke "Notre Dame de Czestochowa". Messen blev her celebreret af en polsk præst. I slutningen af 1950'erne indviede minearbejderne et kapel til deres skytshelgen sankt Barbera.

Lukningen af minerne i Soumont i august 1989 vendte igen op og ned på livet i Potigny.

Venskabsbyer 
 Jutrosin, Polen, siden 1993
 Banwell, Storbritannien, siden 1999

Seværdigheder og monumenter 
 L'église Notre-Dame (13. århundrede).
 Den gamle pigeskole (rue Général Leclerc). Den første store bygning i byen, bygget før 1. Verdenskrig.
 Musikskolen (rue Général Leclerc), den gamle drengeskole. Bygget efter samme model som pigeskolen
 Vandtårnet (rue des Tulipes et rue de La Mine)
 De gamle administrationsbygninger fra minen (rue de la Mine).

Eksterne kilder/henvisninger 

 Potigny på l'Institut géographique national 
 Mémoire de fer ou le Musée sur la mine du Livet 

Byer i Calvados
Kristian Holm Joensen

Kristian Holm Joensen (født 21. december 1964) er en dansk skuespiller.

Joensen blev uddannet fra Skuespillerskolen ved Aarhus Teater i 1992 og debuterede samme år i teatrets opsætning af Richard III. Han var i de følgende år tilknyttet Aarhus Teater, men kom siden til Odense Teater og Det Kongelige Teater. Han er desuden kendt for at have medvirket i teatersport-gruppen Alt på et bræt samt for sin rolle som Ronni i De skrigende halse.
Kristian Holm Joensen var desuden fast element i underholdningsprogrammet Vladimir og Kennedy fra 1997, hvor han spillede flere biroller.

Filmografi

Film 
 De skrigende halse (1992)
 Når mor kommer hjem (1998)
 Den blå munk (1998)
 Grev Axel (2001)
 Vindmøllernes sus (2016)

Tv-serier 
 Bryggeren (1996-1997)
 Vladimir og Kennedy (1997)
 Pyrus i alletiders eventyr (2000)
 Langt fra Las Vegas (2001-2003)
 Live fra Bremen (Gæst) (2011)
 Jul i hjemmeværnet (Flemming) (2001)
 Tinka og Sjælens Spejl(Kinok) (2022)

Eksterne henvisninger 

 

Skuespillere fra Danmark
Danskere i 1900-tallet
Danskere i 2000-tallet
Per Tofte Nielsen

Per Tofte Nielsen (født 24. januar 1960 i København) er en dansk skuespiller og komiker.

Nielsen debuterede i Kampen om den røde ko i 1987, og har siden medvirket i flere spillefilm samt i reklame- og novellefilm. Han har desuden været aktiv i komikgruppen Two Tons of Fun og Clownefestival med Benny Schumann.

Filmografi 
 Kampen om den røde ko (1987)
 De frigjorte (1993)
 Olsen-bandens sidste stik (1998)
 Grev Axel (2001)

Eksterne henvisninger 
 

Skuespillere fra Danmark
Komikere fra Danmark
Ingrid Langballe

Ingrid Oline Langballe f. Hestbæk (30. januar 1900 i København – 21. marts 1975 i Hellerup) var en dansk skuespillerinde.

Langballe, der var elev af skuespiller Robert Schmidt, huskes særligt for de store operetter på Nørrebros Teater i 1940'erne og i begyndelsen af 1950'erne. Hun var tilknyttet teatret 1938-1952 og spillede senere på Det ny Teater, Allé-Scenen, ABC-Teatret og Frederiksberg Teater. 

Hun var gift med Carl Langballe (1891 – 1946) og er begravet på Vestre Kirkegård i København.

Filmografi 
 De kloge og vi gale (1945)
 Mød mig på Cassiopeia (1951)
 Min datter Nelly (1955)
 Tre finder en kro (1955)
 Den kloge mand (1956)
 Støv på hjernen (1961)
 Soyas tagsten (1966)
 Min søsters børn (1966)
 Naboerne (1966)
 Far laver sovsen (1967)
 Min søsters børn vælter byen (1968)
 Uden en trævl (1968)
 Rektor på sengekanten (1972)
 I Tyrens tegn (1974)

Eksterne henvisninger 
 
 

Skuespillere fra Danmark
Hedevig Schad

Hedevig Schad (20. april 1909 i København – 22. juni 1966) var en dansk skuespiller.

Filmografi 
 Op med lille Martha (1946)
 Et eventyr om tre (1954)
 Tre finder en kro (1955)
 Det lille hotel (1958)
 Vi er allesammen tossede (1959)

Eksterne henvisninger 
 
 

Skuespillere fra Danmark
Vera Tørresø

Vera Rosholm Tørresø (8. oktober 1934 i Odense - 25. marts 2013 i New Zealand) var en dansk skuespiller.

Tørresø blev uddannet fra Skuespillerskolen ved Odense Teater i 1955 og var elev af Finn Lassen. Hun debuterede i 1954 som Angelique i Den indbildt syge. Hun medvirkede i flere opsætninger, ligesom hun var med i flere hørespil i radioen.

Filmografi 
 Det store løb (1952)
 Tre finder en kro (1955)
 Sønnen fra Amerika (1957)
 Mor skal giftes (1958)

Eksterne henvisninger 
 

Skuespillere fra Danmark
Personer fra Odense
Mogens Hermansen

Mogens Hermansen (født 2. februar 1931 i København - 30. august 2021) var en dansk skuespiller. 

Hermansen blev uddannet fra Det Ny Teaters Elevskole.

Filmografi 
 En sømand går i land (1954)
 Tre finder en kro (1955)
 Det lille hotel (1958)
 Paw (1959)
 Den sidste vinter (1960)
 Soldaterkammerater på efterårsmanøvre (1961)
 Sorte Shara – Alarm i Østersøen (1961)
 Støv for alle pengene (1963)
 Alt for kvinden (Greven på Liljenborg) (1964)
 Tandlæge på sengekanten (1971)
 Livsens Ondskab (tv-serie, 1972)
 Romantik på sengekanten (1973)
 Skipper & Co. (1974)
 Terror (1977)

Referencer

Eksterne henvisninger 
 

Skuespillere fra Danmark
Personer fra København
The Office (USA)

The Office er en amerikansk komedieserie filmet som en mockumentary. Serien er baseret på den britiske komedieserie The Office af Ricky Gervais og Stephen Merchant, og udviklet til amerikansk tv af Greg Daniels.

Handling 
The Office foregår på et kontor i Scranton, Pennsylvania, det såkaldte Dunder Mifflin Paper Company (senere Sabre), der sælger papir og printere. Som seer følger man de forskellige ansattes arbejdsdage og hvordan chefen, Michael Scott (Steve Carell), hele tiden arrangerer fester og bizarre afledninger for de ansatte. Scott forlod Dunder Mifflin i slutningen af sæson 7.

Figurer 
 Michael Scott (Steve Carell)
 Jim Halpert (John Krasinski)
 Pam Beesley (Jenna Fischer)
 Dwight Schrute (Rainn Wilson)
 Ryan Howard (B.J. Novak)
 Angela Martin (Angela Kinsey)
 Kevin Malone (Brian Baumgartner)
 Oscar Martinez (Oscar Nunez)
 Andy Bernard (Ed Helms)
 Stanley Hudson (Leslie David Baker)
 Phyllis Lapin (Phyllis Smith)
 Meredith Palmer (Kate Flannery)
 Kelly Kapoor (Mindy Kaling)
 Creed Bratton (Creed Bratton)
 Toby Flenderson (Paul Lieberstein)
 Jan Levinson (Melora Hardin)
 Holly Flax (Amy Ryan)
 Charles Miner (Idris Elba)

Priser 
The Office har vundet flere priser, bl.a. to Screen Actors Guild Awards for den samlede skuespilspræstation i 2007 og 2008. Derudover tre Emmy Awards (en i 2006 og to 2007), en Peabody Award, samt en Golden Globe-statuette til Steve Carell for bedste skuespiller i musical eller komedieserie i 2006.

DVD

Se også 
 The Office (Britiske version)
 The Office (Oversigt over de andre serier baseret på det samme koncept)
 Liste med The Office-figurer

Eksterne henvisninger 
 

Amerikanske tv-serier fra 2000'erne
Amerikanske tv-serier fra 2010'erne
Komedieserier fra USA
Tv-programmer fra NBC
B.J. Novak

Benjamin Joseph Manaly "B.J." Novak (født 31. juli 1979) er en amerikansk skuespiller, stand-up-komiker, manuskriptforfatter og instruktør. Novak er bedst kendt som Ryan Howard i den amerikanske version af The Office, en serie han også har skrevet flere af episoderne til, samt instrueret.

Udvalgt filmografi 
 Knocked Up (2007)
 Inglourious Basterds (2009)

Eksterne henvisninger 
 

Skuespillere fra Massachusetts
Komikere fra USA
Manuskriptforfattere fra USA
Personer fra Massachusetts
Ed Helms

Edward "Ed" Helms (24. januar 1974) er en amerikansk skuespiller og komiker. Ed Helms er bedst kendt som korrespondent på The Daily Show with Jon Stewart og som Andy Bernard i komedieserien The Office. Senest har han spillet med i den succesfulde komediefilm Tømmermænd i Vegas.

Eksterne henvisninger 
 

Skuespillere fra Georgia
Komikere fra USA
Personer fra Atlanta
Austin Nichols

Austin Nichols (født 24. april 1980) er en amerikansk tv- og filmskuespiller.

Nichols har optrådt i gæsteroller på tv-serier så som CSI, Six Feet Under, Friday Night Lights og Deadwood. Hans filmroller inkluderer 2004 blockbuster-filmen The Day After Tomorrow, hvor han spillede en akademisk og romantisk rival til Jake Gyllenhaals hovedrolle. I Wimbledon, en film der også havde premiere i 2004, spillede Nichols en arrogant professionel tennisspiller, overfor Kirsten Dunst og Paul Bettany. Han har skrevet under på en usædvanlig fastholdnings aftale med HBO, hvor hans senest optrådte i sin egen serie, John from Cincinnati. Siden 2008, har han optrådt i en tilbagevendende rolle som Julian Baker i tv-serien One Tree Hill.

Nichols er søn af en 10-dobbelt vandskimester og voskede op i Austin, Texas. Han var en succesfuld konkurrencedygtig vandskiløber indtil en skulderskade tvang ham til at trække sig tilbage. Kort tid derefter flyttede Nichols til Los Angeles, Californien, for at forfølge en karriere som skuespiller.

Udvalgt filmografi

Film 
 Holiday in the Sun (2011) – Griffen Grayson
 The Day After Tomorrow (2004) – J.D.
 Wimbledon (2004) – Jake Hammond
 Prayers for Bobby (2009) – Ed Griffith

Tv-serier 
 CSI: Crime Scene Investigation (2001) – Adam Walkey
 Six Feet Under (2002) – Kyle / Tall Stoner
 Deadwood (2006) – Morgan Earp
 John from Cincinnati (2007) – John Monad
 Friday Night Lights (2007) – Noah Barnett
 One Tree Hill (2008–12) – Julian Baker
 The Walking Dead (2015-16) – Spencer Monroe

Eksterne henvisninger 

 

Skuespillere fra Michigan
Filmskuespillere fra USA
Tv-skuespillere fra USA
Robert Buckley

Robert Earl Buckley (født 2. maj 1981 i Los Angeles County, Californien) er en amerikansk skuespiller. Han er bedst kendt for sine roller i Lipstick Jungle og Privileged. Han medvirker i den syvende sæson af One Tree Hill, hvor han i rollen som Clayton bliver en af seriens regulære roller. Han medvirker også i filmen Flirting with forty(2008), hvor han har en hovedroller, sammen med Heather Locklear. I denne film spiller han den unge charmerende Kyle, som forfører den lidt ældre Jackie.

Eksterne henvisninger 

 

Skuespillere fra Californien
Shantel VanSanten

Shantel VanSanten (født 25. juli 1985) er en amerikansk skuespillerinde og model, bedst kendt for sit arbejde på Sports Illustrated Swimsuit Model Search. Hun har også medvirket i You and I, The Final Destination og syvende sæson af One Tree Hill.

Eksterne henvisninger 

 

Skuespillere fra USA
Modeller fra USA
Fiat 500

Fiat 500 kan henvise til flere forskellige biltyper:
 Fiat 500 Topolino (1936−1957)
 Fiat Nuova 500 (1957−1975)
 Fiat Cinquecento (1991−1998)
 Fiat 500 (2007) (2007−nu)
Joe Davola

Joe Davola er en tv-producer.

Han styrede tv-afdelingen af det nu nedlagte produktionsfirma Tollin-Robbins Productions og samarbejde ofte med Mike Tollin og Brian Robbins på mange af deres projekter, bl.a. All That, The Amanda Show, The Nick Cannon Show, Smallville, One Tree Hill, What I Like About You og The Bronx Is Burning.
Davola begyndte sin karrierer på MTV hvor han hurtigt blev en af top producerne. Han var medskaber af cult spil showet Remote Control. Herefter begyndte han på Fox Broadcasting Company hvor han udviklede Emmy Award-vinder serierne In Living Color og The Ben Stiller Show. Davola vendte derefter tilbage til MTV, hvor han førte opsyn over MTV Films, MTV Home Video og MTV Production. Efter MTV tog han til DreamWorks tv hvor han var involveret i udviklingen af ABCs hit show Spin City.

Eksterne henvisninger 
 

Tv-producenter fra USA
Tv-personligheder fra USA
Tjek fødselsår
Gatúnsøen

Gatúnsøen (spansk Lago Gatún) er en kunstig indsø, som blev lavet ved at opdæmme floden Rio Chagres, som udgør en del af Panamakanalen.

Søen blev bygget mellem 1907 og 1913, da Gatúndammen blev rejst i Chagresfloden. Den gang var dette verdens største indsø af jord, og søen var verdens største indsø skabt af mennesket. Indsøen har er areal på 425 km² ved en normal vandstand på 26 m over havfladen, da er der 5,2 kubikkilometer vand i søen.

Siden nedbørsmængden i Panama er meget variabel gennem året og skibstrafikken gennem sluserne gør at meget vand bliver sluppet ud i havet fra søen, er vandet i søen en vigtig del af driften af Panamakanalen.

Eksterne henvisninger 

Panamas geografi
Søer i Nordamerika
Fiat 500 (2007)

Fiat 500 er en personbilsmodel i mikrobilsklassen fra Fiat, som blev introduceret i 2007. En delvis åben udgave, kaldet 500 C, blev lanceret i Danmark i foråret 2010.

Fiat 500 er baseret på platformen fra Fiat Panda, og danner samtidig basis for anden generation af Ford Ka. Alle tre modeller bygges på en Fiat-fabrik i Polen.

Den er tilgængelig med to benzin- og én dieselmotor. Benzinmotorerne er en 8-ventilet 1,2 med 69 hk og en 16-ventilet 1,4 med 101 hk. Dieselmotoren er en 16-ventilet 1,2 (dog kaldet 1,3 Multijet) med 75 hk. 1,2 og 1,3 Multijet har 5-trins manuel gearkasse, mens 1,4 har 6-trins manuel gearkasse. 

Fiat 500 findes i flere forskellige udstyrsvarianter, herunder en specialversion "By Diesel", som laves i samarbejde med det italienske tøjfirma Diesel. Der fremstilles endvidere en elbil-version, Fiat 500 E.

Billeder

Tekniske specifikationer

Kilder og eksterne henvisninger 

 Officielt websted

500 (2007)
Mikrobiler
Biler introduceret i 2007
Biler fra 2000'erne
Biler fra 2010'erne
Forhjulstrukne biler
Årets Bil i Europa
Cabrioleter
Hamsun (film)

Hamsun er en dansk-svensk-norsk-tysk film fra 1996, instrueret af Jan Troell. Filmen handler om den norske forfatter Knut Hamsun (Max von Sydow), der sammen med hustruen Marie Hamsun (Ghita Nørby) gik fra at være folkehelte til at være landsforrædere, efter at parret havde støttet Nazityskland under landetsbesættelse af Norge under 2. verdenskrig. Handlingen strækker sig fra 1935 til Hamsuns død i 1952. Manuskriptet er skrevet af Per Olov Enquist og er baseret på Marie Hamsuns bog Regnbuen og Thorkild Hansens Processen mod Hamsun.

Filmen blev produceret af Nordisk Film i samarbejde med TV 2 Danmark, Merkur Film, Svensk Filmindustri, Sveriges Television og Bayerischer Rundfunk med støtte fra Det Danske Filminstitut, Det Norske Filminstitutt, Svenska Filminstitutet, Nordisk Film- og TV Fond, AV-Fondet og Europarådets Eurimages Fond.

Medvirkende 
 Max von Sydow 
 Ghita Nørby 
 Anette Hoff
 Eindride Eidsvold
 Gard B. Eidsvold 
 Åsa Söderling 
 Sverre Anker Ousdal 
 Erik Hivju 
 Svein Erik Brodal 
 Ernst Jacobi 
 Per Jansen 
 Jesper Christensen 
 Johannes Joner 
 Finn Schou
 Eva von Hanno
 Jørgen Langhelle
 Rut Tellefsen 
 Håkon Rosseland 
 Jon Erling Wevling
 Bjørnar Teigen 
 Liv Steen 
 Silje Carine Kikut Moe
 Frode Rasmussen 
 Erik Kronstad 
 Berto Marklund 
 Per Christensen
 Peter Schreck
 Barbara Johanson 
 Edvind Haugan 
 Gro Solemdal
 Trond Høvik
 Frank Rudi
 Svein Gundersen
 Peter Cyrus
 Nina Englund
 Pål Petter Brantzæg
 Karen Høie 
 Lisette Berg Kilden 
 Greta Espenes 
 Veslemøy Haslund

Eksterne henvisninger 
 

Knut Hamsun
Dramafilm fra Danmark
Dramafilm fra Norge
Dramafilm fra Sverige
Biografiske film fra Danmark
Biografiske film fra Norge
Biografiske film fra Sverige
Danske film fra 1996
Norske film fra 1996
Svenske film fra 1996
Tyske film fra 1996